องค์การบริหารส่วนตำบลโรงหีบ

องค์การบริหารส่วนตำบลโรงหีบ เป็นองค์กรปกครองส่วนท้องถิ่น โดยครอบคลุมพื้นที่ทั้งหมดของตำบลโรงหีบและตำบลบางกุ้ง ในอำเภอบางคนที จังหวัดสมุทรสงคราม พื้นที่ได้จัดตั้งขึ้นเป็นสภาตำบลในปี พ.ศ. 2517 วันที่ 22 พฤษภาคม พ.ศ. 2517 และตั้งขึ้นเป็นองค์การบริหารส่วนตำบลในปี พ.ศ. 2539 วันที่ 25 ธันวาคม พ.ศ. 2539 ก่อนที่กระทรวงมหาดไทยพิจารณาให้องค์การบริหารส่วนตำบลบางกุ้งที่มีประชากร 1,677 คนและ 383 ครัวเรือน (ณ เดือนธันวาคม 2546) ไม่ผ่านเกณฑ์ด้านประชากรและรายได้ จึงให้ยุบรวมเข้ากับองค์การบริหารส่วนตำบลโรงหีบ วันที่ 15 กันยายน พ.ศ. 2547 

พื้นที่องค์การบริหารส่วนตำบลเป็นที่ตั้งวัดบางกุ้ง เป็นวัดเก่าแก่ที่สร้างขึ้นตั้งแต่สมัยกรุงศรีอยุธยาเป็นราชธานี มีจุดเด่นที่พระอุโบสถซึ่งเป็นโบสถ์เก่าแก่ ถูกปกคลุมทั้งอาคารด้วยรากของต้นโพธิ์ ต้นกร่าง ต้นไกร จนได้รับการส่งเสริมให้เป็นสถานที่ท่องเที่ยวแห่งใหม่ในจังหวัดสมุทรสงคราม นอกจากนี้ยังมีวัดปรกราษฎร์รังสฤษฏ์ วัดบางกล้วย วัดเกตการาม วัดตรีจินดาวัฒนาราม วัดกลางเหนือ วัดอมรเทพ และวัดโบสถ์

 อ้างอิง 

 แหล่งข้อมูลอื่น 

 เว็บไซต์องค์การบริหารส่วนตำบลโรงหีบ

โรงหีบ